
Agjencia e Metrologjisë së Kosovës / Kosovska Agencija za Metrologiju / Kosovo Metrology Agency
                              
Ministria e Industrisë, Ndërmarrësisë, Tregtisë dhe Inovacionit – Agjencia e Metrologjisë së Kosovës, në mbështetje të nenit 13, paragrafëve 2, 3 dhe 4, dhe nenit 35, paragrafëve 1, 2, 3, 5 dhe 7, të Ligjit Nr. 06/L-037 për Metrologji, Udhëzimi Administrativ 03/2024 për Kërkesat Tekniko- metrologjike  për emërimin e trupave për vlerësimin e konfirmitetit per fushat specifike te metrologjise ligjore,  dhe Udhëzimit Administrativ Nr.06/2022 Për Lartësinë dhe procedurën e pagesës për shërbimet ne metrologji, shpall
 
F T E S Ë  P U B L I K E

 Për emërimin e trupave për vlerësimin e konformitetit në fushat specifike të metrologjisë ligjore, si vijon:

1. [bookmark: _Hlk237341788] Për verifikimin e taksimetrave, sipas Shtojcës 18 të Udhëzimit Administrativ (MINT) Nr. 03/2024 për kërkesat tekniko-metrologjike për emërimin e trupave për vlerësim të konformitetit për fushat specifike të metrologjisë ligjore;

2. Për verifikimin e tahografëve dhe kufizuesve të shpejtësisë, sipas Shtojcës 21 të Udhëzimit Administrativ (MINT) Nr. 03/2024 për kërkesat tekniko-metrologjike për emërimin e trupave për vlerësim të konformitetit për fushat specifike të metrologjisë ligjore.

Aktet e lartcekura ligjore janë të publikuara në faqen zyrtare të Ministrisë së Industrisë, Ndërmarrësisë, Tregtisë dhe Inovacionit (MINTI) dhe mund të shkarkohen nga aty.
Trupat për vlerësim të konformitetit duhet të jenë të akredituar dhe fushëveprimi i certifikatës së akreditimit duhet t’i mbulojë aktivitetet për të cilat kërkohet emërimi. Në veçanti, aplikuesi duhet të jetë person juridik i regjistruar në Republikën e Kosovës dhe palë e tretë e pavarur; të dëshmojë kompetencën profesionale, kapacitetet teknike, pavarësinë dhe paanshmërinë, ruajtjen e sekretit të punës dhe sigurimin nga përgjegjësia. Aplikuesi duhet të plotësojë kërkesat e Ligjit Nr. 06/L-037 për Metrologji dhe  kërkesat që dalin nga  Udhëzimit Administrativ (MINT) Nr. 03/2024,  neni 5  për dokumentacione përcjellëse të kërkesës  si dhe Shtojcës 18 ose  Shtojcës 21 sipas fushës për të cilën aplikohet.
Tarifat për shërbimet e verifikimit zbatohen sipas Udhëzimit Administrativ (MINT) Nr. 06/2022 për Lartësinë dhe Procedurën e Pagesës për Shërbimet në Metrologji. Taksa administrative për emërimin për verifikimin e taksimetrave dhe tahografëve është 450,00 euro.
Kërkesa dhe dokumentacioni dorëzohen në origjinal ose në kopje të noterizuar; dokumentet e lëshuara nga Ministria nuk kanë nevojë të noterizohen. Kur një e dhënë dëshmohet me certifikatën e akreditimit, nuk kërkohet provë shtesë për të njëjtën të dhënë.
Afati për paraqitjen e kërkesave është pesëmbëdhjetë (15) ditë pune pas ditës së publikimit të kësaj ftese publike, përkatësisht deri më 04.09.2026. 
Për çdo paqartësi, aplikuesit mund të kërkojnë sqarime me shkrim nga Agjencia e Metrologjisë së Kosovës (AMK) lidhur me kërkesat dhe dokumentacionin e aplikimit. Sqarimet ofrohen në mënyrë të barabartë dhe kufizohen në çështje administrative dhe teknike të përgjithshme, pa përfshirë këshillim për përmbushjen individuale të kritereve. Kërkesa mund të dorëzohet fizikisht në Arkivin e MINTI.

Adresa:
Ministria e Industrisë, Ndërmarrësisë, Tregtisë dhe Inovacionit 
Agjencia e Metrologjisë së Kosovës
       Adresa: Lagjja e Spitalit, rr. “Arbënor e Astrit Dehari”, nr. 21, 10000 Prishtinë.

Adresa: Lagjja e Spitalit, rr. “Arbënor e Astrit Dehari”, nr. 21, 10000 Prishtinë /Kosovë. Tel.: +038-200-36-537/038-200-36-642 https://minti.rks-gov.net
https://amk.rks-gov.net/

